Juan Kasari

Juan Kasari on Helsingissä asuva ja työskentelevä kuvataiteilija, joka on valmistunut Kuvataideakatemiasta kuvataiteen maisteriksi tila-aikataiteiden koulutusohjelmasta 2012. 

Hänen töitään on ollut esillä useissa yksityisnäyttelyissä muun muassa Sinne galleriassa Helsingissä, Galleria Hippolytessä ja MUU Galleriassa Helsingissä, valokuvakeskus Perissä Turussa, taidekeskus Mältinrannassa Tampereella sekä useissa kuratoiduissa korkeataisoisissa ryhmänäyttelyissä Suomessa ja ulkomailla.

Kasarin teokset ovat jatkuvassa muutoksen tilassa. Keino-ja luonnonvalo, päällekkäisten vidoeprojisointien kerroksellisuus ja katsojan läsnäolo muokkaa tilaa ja teoksia ja näin ollen muodostaa uusia muuttuvia merkityksiä. Hänen installaationsa pohjaavat Piet Mondrianin ajatukseen kauneusarvoista ilman todellisuuden ulkoista jäljittelyä tai tapahtumasarjan kertovuutta. Projisoinneissa Kasari käyttää useasti perusvärejä ja niiden kompositioita. Kasari on käsitellyt ja tutknut esoteerisia, henkisiä ulottuvuuksia okkultistisin vivahtein installaatioissaan.

Taiteilijana Kasaria kiinnostaa venyttää valokuvan käsitettä eri suuntiin ja rikkoa valokuvan pintarakennetta materiaalikokeiluilla. Hän yhdistää teoksissaan esimerkiksi epoksilakkaa ja puhdasta pigmenttiä digitaalisiin efekteihin. Hän on hyödyntänyt kuvien tekemisessä myös tietokoneohjelmointia ja numeraalisia keinoja.    

Kasarin näyttelyt ovat kokonaisvaltaisia installaatioita, sisältäen tilaan rakennettuja elementtejä, useita päällekkäisiä videoprojisointeja, ääntä,valokuvaa sekä luonnon- ja keinovaloa..   

Juan Kasarin teoksia on useissa kokoelmissa ja hän on saanut Suomen Kulttuurirahaston vuosiapurahan kaksi kertaa. Kasari on pitänyt yhteisnäyttelyitä Jonna Johanssonin kanssa mm taidekeskus Mältinrannassa Tampereella. Hänen töitään on ollut myös esillä monilla kansainvälisillä kuratoiduilla nykytaidemessuilla, kuten Swab Art fairissa Barcelonassa sekä Art Copenhagen messuilla Tanskassa. 

.Kasari on tehnyt myös useita kokeellisen musiikin levytyksiä nimellä 80juan80. Kokoonpanoon kuului myös Lari Koppinen, rummut ja Ville Koppinen kitara. Kokoonpano keikkaili aktiivisesti vuosina 2005-2007. Kasari tekee musiikkia projektiluonteisesti ja tällä hetkellä hän työskentelee Howanimalsstare777 musiikkiprojektin kanssa 

Vuonna 2005  Kasari oli perustamassa Helsinkiin ns. vaihtoehtoisen galleriatilaa ja nykytaideyhdistystä 00130Galleryä. Galleriatila sijaitsi Korkeavuorenkadulla Designmuseon vieressä ja kuului 2000-luvun alun vaihtoehtoisten gallerioiden liittymään huutogallerioiden ja Myymälä2 gallerian ohella. 00130Galleryssä piti näyttelyitä pääasiassa nuoret taiteilijat ja gallerian linja oli erittäin kunnianhimoinen ja epäkaupallinen. Kutsunäyttelyissä oli useita amerikkalaisia nykytaiteilijoita, kuten Robert Boyd, Lee Walton, Victoria Fu. Galleriassa oli myös esillä Diana Machulinan kuratoima venäläisen poliittisen taiteen näyttely "Unconfortable art" mikä herätti paljon keskustelua venäjän poliittisesta tilanteesta taidekentällä. Näyttelyn taiteilijoissa oli mukana mm taiteilijaryhmä Voina, jonka jäsenistä osa perusti myöhemmin Pussy Riot ryhmän sekä taiteilijaryhmä Blue Noses. 00130Gallery joutui muuttamaan pois Korkeavuorenkadun tiloistaan talon remontin vuoksi vuonna 2014. Galleria on edelleen olemassa ja osallistuu kutsuttuna kansainvälisille nykytaidemessuille ja on kuratoinut useita ryhmänäyttelyitä Suomeen sekä ulkomaille.   

Kasari on osallistunut useisiin nykytaidetta koskeviin paneeleihin ja keskusteluihin ja ollut mm. Kuvataideakamian maisteriohjelman opiskelijavalintalautakunnassa.  

Kuvataiteilijana toimimisen ohella Kasari on toiminut opettajana usean vuoden ajan Helsingissä.             

Juan Kasarin isä oli muusikko, säveltäjä Olavi Kasari (1932-2019) ja Kasarin setä on tutkija ja muusikko Heikki Kasari. Juan Kasarin pikkuserkku on muusikko Pekka Kasari, joka on soittanut monissa suomalaisissa yhtyeissä kuten Stone ja Amorphis.

Lähteet 

Suomalaiset videotaiteilijat
Vuonna 1974 syntyneet
Elävät henkilöt